Diari Oficial de la Generalitat Valenciana


Sumari del DOGV 5781, del 10-06-2008 (2008/7047)

RESOLUCIÓ de 27 de febrer de 2008, de la Direcció General per al Canvi Climàtic, per la qual s'atorga a Élite Detalles Cerámica, SL, l'autorització ambiental integrada per a una planta de fabricació de taulellets i taulells ceràmics al terme municipal d'Onda.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5781

Data del DOGV
:   10-06-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/7047


Data del document
:   27-02-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Onda
    * empresa privada
    * ceràmica

RESOLUCIÓ de 27 de febrer de 2008, de la Direcció General per al Canvi Climàtic, per la qual s'atorga a Élite Detalles Cerámica, SL, l'autorització ambiental integrada per a una planta de fabricació de taulellets i taulells ceràmics al terme municipal d'Onda. [2008/7047]  
Vistos els documents que es troben en l'expedient 097/06 IPPC, instruït a instàncies de l'empresa Élite Detalles Cerámica, SL a fi d'obtenir l'autorització ambiental integrada per a una planta de fabricació de material ceràmic, s'emet aquesta resolució de conformitat amb els següents,  
Antecedents de fet  
Primer. Amb data 31 de juliol de 2006, Víctor Albalat Arzo, en representació de l'empresa Élite Detalles Cerámica, SL, amb CIF B-12364709, presenta en aquesta conselleria sol·licitud d'autorització ambiental integrada per a una planta de fabricació de taulellets i taulells ceràmics, ubicada a la carretera CV-20, km 9 d'Onda (Castelló).  
En la documentació complementària presentada es troba l'informe de compatibilitat urbanística emés per l'Ajuntament d'Onda.  
Segon. Una vegada admesa a tràmit la sol·licitud, la conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, i es requereix nova documentació basant-se en l'informe d'idoneïtat del Servei de Protecció de l'Ambient Atmosfèric, la qual es presenta amb data 22 de setembre de 2006.  
Tercer. Amb data 9 de novembre de 2006 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, amb la publicació d'anunci en el Diari Oficial de la Comunitat Valenciana (DOGV núm. 5384).  
Durant aquest període no es presenten al·legacions al projecte ni a aquesta conselleria i ni a l'Ajuntament d'Onda. En l'expedient consta certificat de la informació pública.  
Quart. Transcorregut el període d'informació pública i segons el que disposa l'article 18 de la Llei 16/2002, l'expedient es remet a l'Ajuntament d'Onda, i es rep amb data 8 d'octubre de 2007 l'informe corresponent.  
Així mateix, s'han incorporat a l'expedient els informes del Servei de Residus Industrials i del Servei de Protecció de l'Ambient Atmosfèric.  
Cinqué. Amb data 21 de novembre de 2007 la Direcció General de Gestió del Medi Natural emet la declaració d'impacte ambiental, en la qual estima acceptable, només a l'efecte ambiental l'estudi d'impacte ambiental per a una indústria de fabricació de taulellets i taulells ceràmics, sempre que l'activitat s'exercisca amb les previsions de l'esmentat estudi i amb les condicions de la declaració.  
Sisé. Amb data 26 de febrer de 2008 es realitza el tràmit d'audiència a l'interessat.  
Seté. Finalment, amb data 26 de febrer de 2008 la Comissió d'Anàlisi Ambiental Integrada realitza l'avaluació ambiental del projecte i elabora la proposta de resolució que incorpora les condicions que resulten dels informes vinculants emesos.  
Als anteriors fets s'apliquen els següents,  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.   
La instal·lació de referència està inclosa en l'epígraf 3.5 de l'annex I de la Llei 16/2002.  
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002, i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist tot el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la conselleria de Medi Ambient, Aigua, Urbanisme i Habitatge, resolc:  
Primer. Concedir a Élite Detalles Cerámica, SL l'autorització ambiental integrada per a la planta de fabricació de taulellets i taulells ceràmics, ubicada a la ctra. CV-20, km 9 d'Onda (Castelló), d'acord amb el projecte bàsic per a la sol·licitud d'autorització ambiental integrada subscrit al juliol de 2006 per la Sra. Noemí Arnau Borrás, i queda inscrita en el Registre General d'Instal·lacions IPPC de la Comunitat Valenciana amb el número 137-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
S'inclouen en aquesta autorització els focus d'emissió de la planta, la nomenclatura dels quals serà utilitzada d'ara endavant per al millor control i comunicació de les emissions:  
  
Els valors límit d'emissió per a focus canalitzats i la periodicitat de controls per ECMCA seran els següents:  
  
(1) Per als focus origen en forns el cabal de gasos dels quals siga inferior a 3.000 Nm³/h, el valor límit de fluorurs podrà ser de 30 mg/Nm³, sempre que el cabal màssic de l'esmentat contaminant siga inferior a 0,1 Kg/h.  
(2) En els casos en què es preveja la superació d'aquest valor per l'ús de determinades matèries primeres o combustibles, s'haurà d'entregar a la conselleria de Medi Ambient, Aigua, Urbanisme i Habitatge i un estudi tècnic justificatiu que incloga balanços de massa i una proposta de valor límit.  
(3) Queden exclosos de mesurament de contaminants els focus d'evacuació de l'aire de refredament dels forns de cocció de taulells.  
(4) Queden exclosos del mesurament d'emissió de partícules els focus de preassecatge i assecatge de peces ceràmiques (crues o cuites) que utilitzen com a combustible gas natural o propà, que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
\* \* \* \* \* \* \* \* \* \*   
  
(1) Para los focos origen en hornos cuyo caudal de gases sea inferior a 3.000 Nm³/h, el valor límite de fluoruros podrá ser de 30 mg/Nm³, siempre y cuando el caudal másico de dicho contaminante sea inferior a 0,1 Kg/h.  
(2) En los casos en que se prevea la superación de este valor por el uso de determinadas materias primas o combustibles, se deberá entregar a la conselleria de Medio Ambiente, Agua, Urbanismo y Vivienda y un estudio técnico justificativo que incluya balances de masa y una propuesta de valor límite.  
(3) Quedan excluidos de medición de contaminantes los focos de evacuación del aire de enfriamiento de los hornos de cocción de baldosas.  
(4) Quedan excluidos de la medición de emisión de partículas los focos de presecado y secado de piezas cerámicas (crudas o cocidas) que utilicen como combustible gas natural o propano, que en el control de la puesta en marcha de la instalación, en condiciones habituales de operación y sin utilizar ningún tipo de depuración, hayan obtenido una emisión inferior a 10 mg/Nm³ de partículas.S'haurà de dur a terme un pla d'acció que permeta caracteritzar de forma representativa els nivells d'emissió de clor i plom dels focus que evacuen gasos procedents de forns de cocció.  
1.2. Emissions de partícules per fonts difuses  
Les instal·lacions per a l'emmagatzemament i transport intern de materials pulverulents hauran d'estar tancades i disposar de sistemes d'aspiració amb depurador posterior.  
Així mateix s'haurà de controlar en l'entrada del complex que els camions van coberts i tancats per a evitar vessaments i sobreeiximents; mantenir a més les zones de circulació netes, les quals hauran d'estar pavimentades, i limitar la velocitat en aquestes, per a reduir la resuspensió de pols deguda a la circulació interna de vehicles.  
1.3. Control d'emissions atmosfèriques  
1.3.1. Sistemes de depuració de partícules  
Hauran de disposar de sistemes correctors de depuració de partícules almenys els focus que evacuen corrents de gasos provinents de material pulverulent. El funcionament correcte d'aquests sistemes correctors s'ha d'assegurar mitjançant el control i registre en continu de, almenys, un paràmetre d'operació del sistema a opció de l'empresa entre els tècnicament reconeguts o fonamentats, com ara la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i el calibratge de l'esmentat paràmetre haurà de ser verificada per entitats col·laboradores de l'administració en matèria de qualitat ambiental i estar a la disposició de la conselleria de Medi Ambient, Aigua, Urbanisme i Habitatge.  
1.3.2. Condicions de presa de mostres i expressió de resultats  
a) Punts de presa de mostra: els focus canalitzats hauran de tenir la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Orde de 18 d'octubre de 1976, sinó que es recomana que aquesta siga tal que, a una distància equivalent a deu vegades l'alçària del punt d'abocament d'un focus, no existisquen altres estructures d'alçària superior a la d'aquest focus menys dos metres que produïsquen un apantallament que dificulte la dispersió, justificant tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures s'han de realitzar en condicions normals d'operació de les instal·lacions, registrant els paràmetres que les determinen, i han de cobrir totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa i 273,16 K) per als gasos de combustió en base seca i un contingut d'oxigen del 18%.  
e) Les mesures de fluor s'han de realitzar amb sondes de tefló o material teflonat.  
2. Soroll  
S'adoptaran les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica. En concret, els límits sonors externs per a zones d'ús industrial, són:  
  
S'hauran de realitzar periòdicament auditories acústiques, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Per a això es realitzaran mesures del nivell de soroll en un nombre de punts representatius del perímetre, tant amb l'activitat en funcionament com parada (nivell de fons). L'auditoria haurà de ser realitzada a l'inici de l'activitat i almenys cada cinc anys, d'acord amb l'article 37 de l'esmentada llei i el Decret 266/2004, de 3 desembre, del Consell de la Generalitat, per una entitat col·laboradora en matèria de qualitat ambiental per al camp de la contaminació acústica.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques, i dels informes complets d'aquestes.  
3. Aigües  
3.1.1. Aigües residuals industrials i sanitàries  
0.6.8.5. Gestió de les aigües residuals  
S'actuarà segons el que especifica el projecte i la documentació annexa presentada, de manera que es garantisca la inexistència d'abocament d'aigües residuals a domini públic hidràulic (abocament zero).  
Així, les aigües residuals industrials són retirades a través de gestor autoritzat, per a l'aprofitament en el procés d'atomització d'argiles. I les aigües sanitàries són abocades directament a la xarxa municipal de clavegueram (connexió núm. 1) i a la xarxa de col·lectors generals del sistema de sanejament d'Onda-Betxí-Vila-real (connexió núm. 2 i 3).  
Les canaletes i basses d'emmagatzemament d'aquestes aigües seran perfectament impermeables i estanques, i s'han de realitzar controls periòdics que garantisquen aquest punt.  
4.8.9.2. Elements de control i inspecció de l'abocament i els sistemes de mesura de cabal i presa de mostres  
La instal·lació ha de disposar per al control i inspecció de l'abocament, dels següents elements, segons el que estableix l'annex II de l'ordenança municipal d'abocaments líquids residuals:  
  
5.1.3.9. Cabal i valors límits d'emissió  
Aquestes condicions es referiran únicament al punt de connexió amb la xarxa de clavegueram municipal (connexió núm. 1) sol·licitat per a les instal·lacions ubicades a la carretera Viver-Port de Burriana, polígon 45, parcel·la 243.   
En la següent taula s'exposen les concentracions màximes tolerades (VLE):  
  
\* L'avaluació del compliment s'ha de realitzar atenent als criteris que s'estableixen en el punt 6 del document de referència dels principis generals de monitorització, editat pel Ministeri de Medi Ambient. No s'admeten resultats analítics amb incerteses majors al 15%, ni límits de quantificació superiors al 10% del valor límit d'emissió.  
Queda terminantment prohibida la presència en l'aigua d'abocament de qualsevol altre paràmetre que no figure en la taula anterior, fonamentalment la presència de metalls pesants, hidrocarburs i pesticides, entenent-se com a presència la superació dels límits de quantificació de les tècniques analítiques d'ús comú per a aigües residuals utilitzades en els laboratoris inscrits en el Registre Especial d'Entitats Col·laboradores del Ministeri de Medi Ambient, segons Ordre Ministerial MAM/985/2006.  
Així mateix, queda totalment prohibit abocar directament o indirectament a la xarxa general municipal de sanejament, els productes especificats en l'article 8 de l'ordenança municipal d'abocaments líquids residuals.  
Respecte a les dues connexions a la Xarxa de Col·lectors del Sistema de Sanejament d'Onda-Betxí-Vila-real de què disposa aquesta mercantil, aquestes condicions no eximeixen l'empresa de l'obligació de complir les condicions establides en el Decret núm. 1861/2004, del dia 26 de novembre de 2004, que van servir per a la concessió de la dispensa d'abocaments.  
8.0.6.6. Causes de revisió i revocació de l'autorització d'abocament  
Revisió:  
- Quan sobrevinguen circumstàncies que si hagueren existit anteriorment haurien justificat la seua denegació o l'atorgament en termes distints.  
- Quan es produïsca una modificació en el procés industrial o en l'exercici de l'activitat que altere les característiques de l'abocament o una variació de volum superior a un 15% i així ho sol·licite l'interessat.  
- Per a adequar l'abocament a possibles revisions de la normativa vigent sobre abocaments a la xarxa de sanejament i l'assegurament d'un funcionament òptim del sistema de sanejament municipal.  
Revocació:  
- Podrà ser causa de revocació l'incompliment d'alguna de les condicions d'aquesta autorització, en els termes establits en l'ordenança municipal.  
7.0.6.2. Actuacions i mesures en casos d'emergència  
En cas de fugues, vessaments o danys procedents d'abocaments, el titular de l'autorització queda obligat a posar en pràctica, immediatament, les actuacions i mesures necessàries perquè els danys que es produïsquen siguen mínims, preservant en tot cas la vida i integritat de les persones, i també els béns de tercers, via pública, la xarxa de sanejament o xarxa de pluvials, i l'entorn natural.  
Qualsevol anomalia en la instal·lació que origine un abocament que supere els límits autoritzats o siga susceptible de causar alguna molèstia o perjudici haurà de comunicar-se per escrit immediatament a l'Ajuntament d'Onda (fax: 517 679 785) i a l'EDAR mancomunada (fax: 854 656 159), en cas de realitzar-se a la xarxa de sanejament, i adoptar simultàniament les mesures necessàries per a corregir-la en el mínim termini, i en un termini màxim de 7 dies remetre un informe detallat del que ha ocorregut als serveis tècnics municipals, i també les mesures correctores adoptades per a evitar situacions semblants, en previsió que es produïsquen de nou; en qualsevol cas i, a més del que s'ha assenyalat, el titular de l'autorització està obligat a caracteritzar quantitativament i qualitativament l'abocament realitzat, i també esbrinar les causes que l'han produït.  
En tot cas, en situacions d'emergència, el titular estarà igualment obligat a informar l'Ajuntament d'Onda, per iniciativa pròpia, de la situació creada per aquesta, i també les mesures adoptades per a pal·liar els seus efectes, tot això sense perjudici de les responsabilitats civils o penals que li siguen d'aplicació. Així mateix, haurà d'informar Protecció Civil i altres organismes implicats.  
3.1.2. Aigües pluvials  
Atés que s'ha desenvolupat en el vial adjacent un sistema separatiu de clavegueram per a aigües pluvials, la recollida d'aigua de pluja, tant en superfície com de les baixants de la coberta de la nau, es connectarà a l'esmentada xarxa municipal separativa, mitjançant arqueta de registre exterior al costat de la línia de façana, en totes i cada una de les connexions previstes, que s'autoritzarà el seu ús, si és el cas, amb les condicions següents:  
- Les connexions a l'esmentada xarxa de pluvials es realitzaran segons el que estableix l'annex II de l'Ordenança Municipal d'Abocaments.  
- No es permetrà la realització de cap tipus d'abocament d'aigües, residuals o no, a la xarxa separativa municipal d'aigües pluvials. Només s'acceptarà el drenatge de les aigües de pluja arreplegades en la seua propietat i exclusivament mentre es produïsquen aquestes.  
- Està totalment prohibit l'exercici d'activitats o arreplegues de matèries lixiviables o arrossegables de manera que puguen contaminar les aigües de pluja.  
- Així mateix i en els mateixos termes que els punts anteriors d'aquest apartat, queda totalment prohibida la realització d'abocaments de qualsevol tipus a la via pública.  
- En cas de disposar de connexió directa a llit per a l'evacuació d'aigües pluvials, aquesta autorització no eximeix el seu titular de les llicències o autoritzacions que amb l'administració hidràulica corresponent s'hagueren de tramitar i obtenir.  
3.1.3. Incompliment d'aquest condicionat i ordenança municipal d'abocaments  
Quan l'Ajuntament d'Onda o empresa delegada comprove que el titular de l'autorització incompleix alguna de les condicions descrites anteriorment o qualsevol de les prescripcions que conté l'ordenança d'abocaments municipal podrà, sense perjudici de la corresponent indemnització pels danys causats, incoar procediment sancionador per la infracció que siga procedent, segons el que estableix a l'esmentada ordenança municipal.  
4. Protecció del sòl i de les aigües subterrànies  
Queda prohibit l'abocament a llit, sòl o subsòl que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
S'haurà de complir amb el que estableix el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
5. Residus  
  
\* \* \* \* \* \* \* \* \* \* \* \* \* \* \* \* \* \*  
L'activitat està subjecta als requisits establits en la Llei 10/1998, de 21 d'abril, de residus; en la Llei 10/2000, de 12 de desembre, de Residus de la Comunitat Valenciana, i en el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
5.1. Producció de residus  
S'autoritza la producció dels residus perillosos següents, sempre que la seua capacitat de generació anual siga de l'ordre de magnitud que a continuació es detalla i la producció de taulellets i taulells ceràmics en les instal·lacions del centre productiu detallat en l'annex I siga de l'ordre de 740.000 m²/any.  
  
Així, el mencionat centre productiu queda inscrit en el Registre de Petits Productors de Residus Perillosos de la Comunitat Valenciana.  
Els residus no perillosos generats, que es detallen a continuació, s'entregaran separadament a gestor autoritzat.  
  
L'empresa haurà de disposar dels documents d'acceptació (originals o còpies compulsades) al seu nom de tots els residus produïts, emesos per gestors autoritzats, en els quals ha de coincidir la codificació i estar segellats pel gestor i estar vigents.  
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en al cas de no perillosos, després del qual han de ser entregats a gestor autoritzat. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose augment de la seua perillositat o en dificulte la gestió.  
Cal disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós o no perillós en funció de la naturalesa del contaminant arreplegat.  
L'envasament i l'etiquetatge dels residus es farà d'acord amb el que exposen els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i entrega a gestor autoritzat, així com el número de document de control i seguiment utilitzat, si és el cas, i el gestor a qui s'entrega el residu.  
Entregarà els residus perillosos i no perillosos a gestors que disposen de la corresponent autorització administrativa per a la gestió d'aquests residus.  
Cada quatre anys s'haurà d'elaborar un pla de prevenció i reducció de residus que es presentarà en la Direcció General per al Canvi Climàtic.  
Anualment ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any. En aquesta declaració s'especificarà l'origen i quantitat dels residus produïts, la destinació donada a cada un d'aquests i la llista dels que es troben emmagatzemats temporalment, i també les incidències rellevants que s'hagen pogut produir, tot això relatiu a l'any objecte de la declaració.  
6. Mesures que s'han d'adoptar en situacions diferents de les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat quant al funcionament de les instal·lacions.  
No obstant això, si es produeix algun incident en les instal·lacions que comporte el funcionament anòmal i d'això pot resultar l'incompliment dels límits impostos, haurà de comunicar immediatament aquesta situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, on juntament a les dades d'identificació, hauran de figurar els fets següents:  
- Causes de l'incident.   
- Hora en què es va produir i duració aquest.   
- Característiques de l'emissió o abocament.   
- Mesures correctores adoptades.   
- Hora i forma en què es va comunicar el succés.   
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta l'activitat haurà de disposar d'una garantia financera que els permeta fer front a la responsabilitat ambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14641:1996.  
Així mateix, quan es determine el cessament d'alguna de les unitats es desmantellaran, segellaran i clausuraran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat i no es produïsca cap dany sobre el sòl i el seu entorn.  
7. Declaració d'impacte ambiental  
S'han de complir condicions establides en la declaració d'impacte ambiental emesa per la Direcció General de Gestió del Medi Natural de data 21 de novembre de 2007.  
8. Altres condicions  
Abans de l'1 de març de cada any haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
Cal complir el que disposa la Llei 11/1997, d'envasos i residus d'envasos, i el Reial decret 782/1998, de 30 d'abril, pel qual es desenvolupa el reglament per al desplegament de l'esmentada llei.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
Segon. L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici arreplegats en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. Amb caràcter previ a la posada en marxa de l'ampliació, el titular haurà d'obtenir l'autorització d'inici de l'activitat per part d'aquesta conselleria, sense perjudici de la necessitat obtenció de les llicències d'obres que siguen necessàries de conformitat amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que haurà d'anar acompanyada de la documentació següent:  
- Certificat visat del tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emés per una entitat col·laboradora acreditada per al control integrat de la contaminació segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'acredite el compliment del contingut de l'autorització ambiental integrada.  
Quart. L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Cinqué. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als que realitzen les actuacions de vigilància, inspecció i control.  
Sisé. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, i també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no esgota la via administrativa, es podrà presentar recurs d'alçada davant de la secretària autonòmica de la conselleria de Medi Ambient, Aigua, Urbanisme i Habitatge, en el termini d'un mes des del següent al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
València, 27 de febrer de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
L'activitat d'Élite Detalles Cerámica, SL és la fabricació de taulellets i taulells ceràmics per a la qual disposa, com a maquinària principal, de 2 sitges de recepció d'argiles atomitzades, 4 premses hidràuliques, 4 assecadors, 4 molins de boles per a esmalts i un molí de microsferes per a serigrafies, 5 esmaltadores, una màquina de serigrafiar, 3 forns i 2 talladores. En aquest tràmit s'inclou una ampliació de l'activitat, que consisteix en la construcció d'una nova nau annexa, dotada d'un nou forn, el tercer en total.  
El procés productiu consta de les fases següents: recepció de l'argila atomitzada; premsatge de l'argila per a conformar la peça; assecatge de la peça per a reduir el grau d'humitat; preparació d'esmalts i serigrafies; esmaltada de les peces; cocció de les peces; tall, classificació i embalatge; magatzem, càrregues i expedició.  
Les aigües residuals industrials són retirades a través de gestor autoritzat per a l'aprofitament en el procés d'atomització d'argiles (abocament zero). I les aigües sanitàries són abocades directament a la xarxa municipal de clavegueram (connexió núm. 1) i a la xarxa de col·lectors generals del sistema de sanejament d'Onda-Betxí-Vila-real (connexió núm. 2 i 3).  
Quant a les emissions atmosfèriques generades en el procés productiu, aquestes són canalitzades i tractades en distints filtres de mànegues.  
Finalment els residus produïts per l'activitat són emmagatzemats separadament en una zona adequada i retirats per gestor autoritzat.